CELEX: 32014R1234
Language: da
Date: 2014-11-18 00:00:00
Title: Kommissionens forordning (EU) nr. 1234/2014 af 18. november 2014 om ændring af bilag IIIB, V og VIII til Europa-Parlamentets og Rådets forordning (EF) nr. 1013/2006 om overførsel af affald  EØS-relevant tekst

19.11.2014   
               
               
                  DA
               
               
                  Den Europæiske Unions Tidende
               
               
                  L 332/15
               
            
         KOMMISSIONENS FORORDNING (EU) Nr. 1234/2014
         af 18. november 2014
         om ændring af bilag IIIB, V og VIII til Europa-Parlamentets og Rådets forordning (EF) nr. 1013/2006 om overførsel af affald
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1013/2006 af 14. juni 2006 om overførsel af affald (1), særlig artikel 58, stk. 1, og
         ud fra følgende betragtninger:
         
                     (1)
                  
                  
                     På det 11. møde i partskonferencen under Basel-konventionen om kontrol med grænseoverskridende overførsel af farligt affald og bortskaffelse heraf (i det følgende benævnt »Basel-konventionen«), der fandt sted i Genève fra den 28. april til den 10. maj 2013, vedtog partskonferencen beslutning BC-11/6 om ændring af bilag IX til Basel-konventionen. Bilag IX til Basel-konventionen er opført i bilag V, del 1, liste B, til forordning (EF) nr. 1013/2006. Ændringen, der omfatter to nye affaldsindgange, træder i kraft seks måneder efter den 26. november 2013, jf. artikel 18, stk. 2, litra b), i Basel-konventionen.
                  
               
                     (2)
                  
                  
                     De affaldstyper, der beskrives i de to nye indgange B3026 og B3027, svarer til tre eksisterende indgange i bilag IIIB til forordning (EF) nr. 1013/2006. De pågældende indgange er BEU01, BEU02 og BEU03. Første og andet underled i indgang B3026 svarer til henholdsvis BEU02 og BEU03. Indgange B3027 svarer til BEU01.
                  
               
                     (3)
                  
                  
                     For at tage højde for beslutning BC-11/6 bør indgang B3026 og B3027 tilføjes i bilag V, del 1, liste B, til forordning (EF) nr. 1013/2006. Samtidig bør indgangene BEU01, BEU02 og BEU03 udgå fra bilag IIIB til forordning (EF) nr. 1013/2006, der omfatter uklassificeret affald, som midlertidigt kan tilføjes, indtil der er truffet afgørelse om dets indplacering i de relevante bilag til Basel-konventionen eller OECD-beslutningen.
                  
               
                     (4)
                  
                  
                     Ved beslutning BC-11/15 vedtog partskonferencen under Basel-konventionen på samme møde sektion 1, 2, 4 og 5 i Guidance Document on Environmentally Sound Management of Used and End-of-life Computing Equipment. Derfor bør bilag VIII til forordning (EF) nr. 1013/2006 ajourføres tilsvarende.
                  
               
                     (5)
                  
                  
                     Forordning (EF) nr. 1013/2006 bør derfor ændres i overensstemmelse hermed.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 39 i Europa-Parlamentets og Rådets direktiv 2008/98/EF (2) —
                  
               VEDTAGET DENNE FORORDNING:
         
            Artikel 1
            Bilag IIIB, V og VIII til forordning (EF) nr. 1013/2006 ændres som angivet i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 26. maj 2014.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. november 2014.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 190 af 12.7.2006, s. 1.
         
            (2)  Europa-Parlamentets og Rådets direktiv 2008/98/EF af 19. november 2008 om affald og om ophævelse af visse direktiver (EUT L 312 af 22.11.2008, s. 3).
      
      
         
            BILAG
            I bilagene til forordning (EF) nr. 1013/2006 foretages følgende ændringer:
            
                        1.
                     
                     
                        Indgang BEU01, BEU02 og BEU03 i bilag IIIB, punkt 2, udgår.
                     
                  
                        2.
                     
                     
                        I bilag V, del 1, liste B, tilføjes følgende to indgange efter indgang B3020:
                        
                                    »B3026 
                                 
                                 
                                    Det følgende affald fra forbehandlingen af kompositemballage til væske, som ikke indeholder så store koncentrationer af de i bilag I anførte stoffer, at de udviser de i bilag III omtalte egenskaber:
                                    
                                                —
                                             
                                             
                                                Plastfraktion, som ikke kan adskilles
                                             
                                          
                                                —
                                             
                                             
                                                Plast-aluminiumfraktion, som ikke kan adskilles
                                             
                                          
                              
                                    B3027 
                                 
                                 
                                    Affald af laminat fra selvklæbende etiketter, der indeholder råvarer fra etiketproduktionen.«
                                 
                              
                  
                        3.
                     
                     
                        I bilag VIII foretages følgende ændringer:
                        
                                    a)
                                 
                                 
                                    Punkt I.14. affattes således:
                                    
                                                »14.
                                             
                                             
                                                Guidance Document on Environmentally Sound Management of Used and End-of-life Computing Equipment, Sections 1, 2, 4 and 5 (1).
                                             
                                          
                                       (1)  Vedtaget på 11. møde i partskonferencen under Basel-konventionen om kontrol med grænseoverskridende overførsel af farligt affald og bortskaffelse heraf den 28. april-10. maj 2013.«"
                        
                                 
                              
                                    b)
                                 
                                 
                                    Anden indgang i punkt II affattes således:
                                    »Used and scrap personal computers (2)
                                    
                                    
                                       (2)  Vedtaget af OECD's Miljøpolitikudvalg i februar 2003 (dokument ENV/EPOC/WGWPR (2001) 3/ENDELIG).«"
                        
                                 
                              
                  
               (1)  Vedtaget på 11. møde i partskonferencen under Basel-konventionen om kontrol med grænseoverskridende overførsel af farligt affald og bortskaffelse heraf den 28. april-10. maj 2013.«
            
               (2)  Vedtaget af OECD's Miljøpolitikudvalg i februar 2003 (dokument ENV/EPOC/WGWPR (2001) 3/ENDELIG).««